নূরে  মুজাসসাম, হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম তিনি যখন পবিত্র মিরাজ শরীফ-এ গমন করেন তখন তিনি জান্নাত ও জাহান্নাম পরিদর্শন করেন। তিনি যখন জাহান্নাম পরিদর্শন করেন তখন কতিপয় লোকের পাপের শাস্তি নিজ চক্ষু মুবারক-এ অবলোকন করেন। যা হাদীছ শরীফসমূহে স্পষ্টভাবে বর্ণিত হয়েছে।  আমলহীন ওয়ায়িযের শাস্তি :  বে-আমল ওয়ায়িযের শাস্তি প্রসঙ্গে বর্ণিত আছে, হযরত আনাস বিন মালিক রদ্বিয়াল্লাহু তায়ালা আনহু তিনি বর্ণনা করেন, নূরে মুজাসসাম, হাবীবুল্লাহ হুযূর পাক ছল্লাল্লাহু আলাইহি  ওয়া সাল্লাম তিনি ইরশাদ করেন, আমি মিরাজ শরীফ-এর রাতে জাহান্নাম পরিদর্শনে গিয়ে দেখি যে, কতিপয় ব্যক্তিদের ঠোঁট আগুনের কেচি দ্বারা কাটা হচ্ছে।  আমি হযরত জিবরীল আলাইহিস সালাম উনাকে জিজ্ঞাসা করলাম, এসব লোক কারা? তিনি বলেন, আপনার উম্মতের যেসব লোক মানুষদেরকে নেক কাজের উপদেশ দেয় অথচ নিজেরা তা আমল করে না তাদের শাস্তি হচ্ছে এটা। নাউযুবিল্লাহ! (মিশকাত শরীফ)  গীবতকারীর শাস্তি:  হযরত আনাস বিন মালিক রদ্বিয়াল্লাহু তায়ালা আনহু উনার থেকে বর্ণিত, হযরত রসূলে পাক ছল্লাল্লাহু আলাইহি ওয়া  সাল্লাম তিনি ইরশাদ করেন, মিরাজ শরীফ-এর রাতে আমি কতিপয় লোক দেখতে পেলাম, যারা তাদের নিজ মুখম-ল এবং বুক নিজের নখ দ্বারা আঁচড়াচ্ছে এবং নিজের শরীফ-এর গোশত নিজে খাচ্ছে। নূরে মুজাসসাম হুযূর পাক ছল্লাল্লাহু আলাইহি ওয়া সাল্লাম তিনি হযরত জিবরীল আলাইহিস সালাম উনাকে জিজ্ঞাসা করলেন, এরা কারা? তিনি বললেন, এরা সে সব লোক যারা মানুষের গোশত ভক্ষণ করে। অর্থাৎ মানুষের অগোচরে নিন্দা (গীবত) করে এবং মানুষদেরকে লজ্জিত করানোর ব্যাপারে তৎপর থাকে। নাঊযুবিল্লাহ! (আবূ দাউদ শরীফ)